Document ID: /roh_data/filtered/fineweb-2-filterrobots_roh.jsonl.gz/71032

Domat planisescha da sanar il bogn cuvert
- Mardi, 3.3.2015, 10:06
A Domat ha il cussegl da vischnanca approvà il credit da planisaziun da 90'000 francs per in preproject da sanar il bogn cuvert e la halla da gimnastica da la chasa da scola Tuma Platta.
Quest preproject duai gidar da calcular precisamain ils custs da sanaziun. L'october duai il project lura vegnir suttamess al pievel.
Plinavant ha il cussegl communal da Domat ditg gea ad in credit supplementar da 59'000 francs per meglierar l'acustica da las stanzas da musica en l'implant da temp liber Vial.
RR Novitads 10:00